|  |  |
| --- | --- |
| **7. NAPIREND** | **Ügyiratszám:** ZAN/ 1634- /2025. |

**ELŐTERJESZTÉS**

a Képviselő-testület **2025. szeptember 8-i** nyilvános ülésére

|  |  |
| --- | --- |
| **Tárgy:** | **Az Árbóc Bisztró tárgyában kötött bérleti szerződés megszüntetése** |
| **Előterjesztő:** | dr. Oláh Kálmán polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

Az Önkormányzat és Schindele Botond „e.v.” között 2024. március 11. napján a Zánka belterület 576/3 hrsz. alatt felvett, természetben a Zánkai Községi Strandként üzemelő ingatlanon található „*Árbóc Bisztró”* elnevezésű bérlemény tárgyában bérleti szerződés jött létre, amely szerződés 2025. február 12. napján átruházásra került a SCHINDELE GASZTRO Kft. (8252 Balatonszepezd, Csokonai utca 6.) részére.

A SCHINDELE GASZTRO Kft. 2025. augusztus 26-án kezdeményezte a szerződés 2025. október 1. napjával való közös megegyezéses megszüntetését. A bérlő a 2025. évi bérleti díjat maradéktalanul megfizette, továbbá vállalta, hogy a bérleményben létesített alábbi fejlesztéseket, beruházásokat, ingóságokat ingyenesen az Önkormányzat tulajdonába adja:

* 1 db egymedencés mosogatótálca csappal;
* 1db kétmedencés mosogató tál, állvánnyal és csappal;
* 1 db előkészítő pult;
* 1 komplett pult kiépítés a kiszolgáló helyiségben;
* 1 x kézmosó csappal a mosdóban;
* 1x komplett 4 szintes raktár polc rendszer;
* 1x komplett kiépített gázellátás 3 db sorosan beköthető gázpalackkal, ami a vendéglő oldalán található és ez vezet be a konyharészbe;
* 1x komplett kiépített erős áramot felvevő vezetékezés és biztonsági megszakítókkal ellátott villanydobozok;
* 4 kis asztal, amihez jár asztalonként 2 szék;
* 3 közepes asztal, asztalonként 2 pad;
* 6 db nagy asztal, asztalonként 2 pad.

Az eszközök együttes becsült értéke a bérlő becslése szerint kb. 1.500.000 Ft.

Javaslom a szerződés közös megegyezéssel való megszüntetését.

Kérem a Tisztelt Képviselő-testülete, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Zánka Önkormányzatának Képviselő-testülete a Zánka belterület 576/3 hrsz. alatt felvett, természetben a Zánkai Községi Strandként üzemelő ingatlanon található „*Árbóc Bisztró*” elnevezésű bérlemény tárgyában a SCHINDELE GASZTRO Kft. (8252 Balatonszepezd, Csokonai utca 6.) bérlővel létrejött bérleti szerződést a bérlő kérésére 2025. október 1. napjával közös megegyezéssel megszünteti.  Felhatalmazza a polgármestert a szerződést megszüntető megállapodás aláírására és az egyéb szükséges intézkedések megtételére.  **Határidő:** azonnal  **Felelős:** polgármester |

Zánka, 2025. szeptember 4.

|  |  |
| --- | --- |
|  | **dr. Oláh Kálmán**  polgármester |